Bozorqal’a. Qoraqalpog’iston Respublikasi To’rtko’l tumani xududida, tekislikda deyarli kvadrat shaklda (600x560m) qurilgan uning umumiy maydoni 33ga. Devor pastki qismi qalinligi 8.5-9m. Devor ikki qatorli bo’lib, ular o’rtasida yo’lak-karidor, hosil bo’lgan. Tashki devor nayza o’qi uchli shinakka ega. Devor va uning tashqi burchagida yarim aylanali burjlar joylashgan bo’lib, ular o’rtasidagi masofa 30-50 m, kengligi 5,5m devordan yon o’sib chiqishi 6,5 m. qal’a darvozasi shimoliy devor o’rtasida joylashgan, kengligi-5 m, ikki yon tomonida yarim aylanali burjlar mavjud. Ark yodgorlikning shimoliy-sharqiy burchagida joylashgan, kvadrat shaklida. (120x120 m) Uning maydoni 1,4 ga teng. Ark ikki qatorli devor bilan o’rab olingan bo’lib, yarim aylana burjga ega. Arkning kirish qismi bir necha yo’lakli, to’g’ri burchakli “Labirint”ga ega, xajmi 22x17 m. Labirint o’z navbatida kengligi 2,1 m yo’lakka ega. Uning shimoliy-g’arbiy burchagida ikki tomonga yo’nalgan “Qaldirg’och dum”li burjlar mavjud. Ark devorining saqlanib qolgan kismi 9-10 m. Devor nayza o’qi uchli shinaklarga ega, ular o’rtasidagi oraliq 1,6-2 m. Devor va burj qurilishida 47x47x10-12 sm xom g’isht ishlatilgan. SHaharda hayot mil. avv. VI-V asrdan to milodiy I asrigacha davom etgan. Bozorqal’ada mil.av.IV asrda madaniy hayot davom etib, kadimgi davrdagi tarxi saklanib qolgan bo’lib, umumiy maydonida o’zgarish yuz bermaydi. Antik davrda paxsa devor ustiga xom gishtdan qurilgan bo’lib ular o’rtasidan kengiligi 2,30 yo’lak o’tgan. Devor yarim aylanali burjlarga ega, ular o’rtasidagi masofa 30-50 m, kengligi 5,5 m, uzunligi 6,5 m bo’lgan(jami 37). SHahar darvozasi shimoliy qismidagi devor markazida joylashgan, labirintga ega emas, lekin ikki yon tomondan aylanali burjlar bilan mustaxkamlangan. SHimoli-sharqiy burchagida ark- a’lo joylashgan bo’lib, to’g’riburchak holda uning hajmi 120-120 m, devor balandligi 4 m, pastki qismi qalinligi 8,5- 9 m. Ark darvozasi g’arbiy devor o’rtasida bo’lib , murakkab inshoot bilan mustahkamlangan (22-17 m). Murakkab inshoot yarim aylanali burjlar bilan mustahkamlangan. Devor va burjlar nayza o’qi uchli shinaklar bilan kuchaytirilgan bo’lib, ular o’rtasidagi masofa 1,6-2 m, ularning tashqi tomondagi hajmi 1,2 ichki tomonda esa 0,60 sm. Bozorqal’a tarixi ikki qurilish davridan iborat bo’lib. mil. avv VI- milodiy IV asrgacha shaharda madaniy hayot davom etgan.